Rådets holdning med henblik på vedtagelse af Europa-Parlamentets og Rådets forordning om et regelsæt for genopretning og afvikling af centrale modparter og om ændring af forordning (EU) nr. 1095/2010, (EU) nr. 648/2012 og (EU) 2015/2365

–de kompetente myndigheder eller afviklingsmyndighederne for kunder fra enhver medlemsstat, som ikke allerede er repræsenteret ved et kollegiemedlem

Formålet med forslaget er at sikre, at både CCP'er og nationale myndigheder i EU forberedes på og får redskaberne til at kunne handle beslutsomt i et krisescenarie. Den foreslåede forordning bygger på tre søjler: beredskab (genopretnings- og afviklingsplaner, beføjelser til at forbedre afviklingsmulighederne), beføjelser til tidlig indgriben og et harmoniseret afviklingsværktøjssæt for nationale afviklingsmyndigheder. De nye regler sikrer, at CCP'ers kritiske funktioner bevares, samtidig med at den finansielle stabilitet opretholdes, og det undgås, at omkostningerne ved at afvikle nødlidende CCP'er bliver pålagt skatteyderne.

Det er meget usandsynligt, at en CCP bliver nødlidende. Dette ville dog have en betydelig indvirkning på den finansielle stabilitet. For at imødegå de potentielle risici, hvis en CCP bliver nødlidende, vedtog Kommissionen den 28. november 2016 et lovgivningsforslag om genopretning og afvikling af CCP'er. Dette bygger på forordningen om europæisk markedsinfrastruktur (EMIR) og er baseret på den begrebsmæssige ramme for BRRD (direktivet om genopretning og afvikling af banker). Herved gennemføres de internationale standarder, der er fastsat i form af Rådet for Finansiel Stabilitets nøgleelementer og retningslinjer, som EU har forpligtet sig til inden for rammerne af G20, i EU-retten.

En central clearingmodpart (CCP) er en finansiel markedsinfrastruktur, der fungerer som modpart til begge parter i en transaktion i et finansielt instrument. CCP'er clearer en række finansielle instrumenter. De er af afgørende betydning for det finansielle system, fordi de forvalter betydelige modpartsrisici. Herved skaber de forbindelser mellem flere banker, andre finansielle modparter og virksomheder (clearingdeltagerne).

Rådets holdning med henblik på vedtagelse af Europa-Parlamentets og Rådets forordning om et regelsæt for genopretning og afvikling af centrale modparter og om ændring af forordning (EU) nr. 1095/2010, (EU) nr. 648/2012 og (EU) 2015/2365

–metodologien for beregning af bufferen for yderligere tab, der skal medtages i midlertidige værdiansættelser

–tildelingsrækkefølgen, den maksimale periode og den maksimale andel af CCP'ens årlige overskud inden for rammerne af mekanismen til kompensation under afvikling

–metodologien for beregning og opretholdelse af størrelsen af de supplerende præfinansierede øremærkede egne ressourcer til brug for CCP'en under genopretning samt procedurerne, i tilfælde af at sådanne egne ressourcer ikke er til rådighed, for at CCP'en kan kræve bidrag fra ikke-misligholdende clearingmedlemmer og efterfølgende refundere sådanne clearingmedlemmer

Dette anses for at være et kompromis mellem at give det enkelte kollegiemedlem mulighed for at indgive en sådan anmodning til ESMA, f.eks. efter mekanismen i BRRD, og at kræve et flertal på to tredjedele af de stemmeberettigede kollegiemedlemmer, således som det er tilfældet i EMIR. Det bør give de respektive kollegier mulighed for at arbejde effektivt med henblik på at træffe afgørelser i den forberedende fase, der afspejler deres medlemmers interesser, samtidig med at de drager fordel af mæglingsordningen i de mest komplekse sager.

Tærsklen for at anmode ESMA om bindende mægling i forbindelse med spørgsmål vedrørende genopretnings- og afviklingsplanlægning er i den politiske aftale fastsat til et simpelt flertal af tilsyns- eller afviklingskollegiet.

Som foreslået er de fleste afgørelser truffet af de nationale kompetente myndigheder og afviklingsmyndigheder i forbindelse med de forberedende faser genstand for en fælles afgørelse truffet af de stemmeberettigede medlemmer af tilsyns- og afviklingskollegierne. En sådan fælles afgørelse bør træffes inden for en periode på fire måneder. Uden en sådan fælles afgørelse kan CCP's respektive nationale myndigheder selv træffe afgørelse, medmindre der anmodes om ESMA's bindende mægling.

Denne underretningsprocedure skal udgøre et centralt gennemsigtighedselement for beslutningsrammen, således at myndighederne i de berørte medlemsstater kan vurdere og foregribe virkningerne af en CCP's afvikling.

Ifølge den politiske aftale skal afviklingsmyndighederne på forhånd underrette afviklingskollegiet om de afviklingsforanstaltninger, de agter at træffe, og om afviklingsforanstaltningerne afviger fra afviklingsplanen. En efterfølgende underretning kompletterer systemet med henblik på at begrunde enhver afvigelse over for afviklingskollegiet, så snart det er praktisk muligt efter at have truffet afviklingsforanstaltningen.

Denne udvidede sammensætning sigter mod at fremme samarbejde og udveksling af oplysninger mellem myndigheder og sikre, at der i afviklingsplanlægningen tages hensyn til interesserne hos et større antal potentielt berørte interessenter.

–hensigtsmæssigheden for CCP'er, afhængigt af hvilke valutaer de clearede finansielle instrumenter er denomineret i, hvilke valutaer der accepteres som sikkerhedsstillelse, og den risiko, der hidrører fra deres aktiviteter, for at drage fordel af en bredere investeringspolitik

I henhold til den politiske aftale indføres der et yderligere lag af CCP's egne ressourcer, dvs. en anden SITG, forud for CCP'ens anvendelse af et eventuelt cash call eller haircutting af gevinster af variationsmarginer i forbindelse med genopretning. Denne anden SITG er fastsat til mellem 10 % og 25 % af CCP'ens risikobaserede kapitalkrav i henhold til EMIR. Metodologien for beregning af den anden SITG og betingelserne for opretholdelse heraf vil blive specificeret i en delegeret retsakt fra Kommissionen baseret på en reguleringsmæssig teknisk standard udarbejdet af ESMA under hensyntagen til:

Med EMIR blev der indført et lag af CCP's egne ressourcer i CCP'ers mekanismer for fordeling af tab, som skal anvendes umiddelbart før de ikke-misligholdende clearingmedlemmers bidrag til misligholdelsesfonden. Denne første SITG er fastsat til 25 % af en CCP's kapitalkrav og har til formål at sikre, at ejerne og aktionærerne i en CCP fører et passende tilsyn med deres aktiviteter og risikostyringspraksis.

i. Yderligere interesser på spil (skin in the game, SITG)

–konvergens mellem tilsyns- og afviklingspraksisser for så vidt angår anvendelsen af de omstændigheder, under hvilke en CCP anses for at være nødlidende eller forventeligt nødlidende

–metodologien for endelig værdiansættelse i henhold til princippet om, at ingen kreditor skal være ringere stillet

Der kan opstå yderligere likviditetsrisici som følge af en bredere investeringspolitik i overensstemmelse med de betingelser, som ESMA udarbejder i den reguleringsmæssige tekniske standard. Hvis de aktiver, som den anden SITG blev investeret i, ikke umiddelbart kan absorbere tab, giver den politiske aftale derfor CCP'erne mulighed for at gå videre med deres tildeling til clearingmedlemmer som fastsat i deres genopretningsplaner for at sikre videreførelsen af de kritiske clearingtjenester. CCP'erne skal efterfølgende refundere clearingmedlemmerne op til beløbet for den anden SITG.

ii. Haircutting af gevinster af variationsmarginer og cash calls i forbindelse med genopretning

Ifølge den politiske aftale skal der anvendes haircutting af gevinster af variationsmarginer, hvor det er relevant, afhængigt af CCP'ens aktiviteter, samt cash calls i forbindelse med genopretning. Dette afspejler den nuværende praksis i de fleste CCP'er og sigter mod at forbedre beskyttelsen af skatteyderne. Samtidig styrker den politiske aftale gennemsigtigheden af genopretningsforanstaltningerne for interessenter samt deres inddragelse i udarbejdelsen af genopretningsplaner. Derudover skabes der en ramme for anvendelsen af genopretningsforanstaltninger ved at indføre flere elementer af tilsyn og kontrol fra de kompetente myndigheders side.

iii. Andet: Kunders deltagelse i auktioner, aflønningsbegrænsning

Den politiske aftale omfatter en beføjelse til tidlig indgriben, der giver den kompetente myndighed mulighed for at udvide anvendelsesområdet for auktioner til kunder og sætte dem i stand til at afgive bud på de misligholdende clearingmedlemmers positioner. Den kompetente myndighed ville pålægge CCP'en at instruere clearingmedlemmer i at opfordre deres kunder til at deltage direkte i auktioner, som organiseres af CCP'en. Denne mulighed er betinget af, at auktionens art berettiger til denne ekstraordinære deltagelse, og at kunden over for CCP'en kan påvise, at vedkommende har etableret et passende aftaleforhold med et clearingmedlem for at gennemføre og cleare de transaktioner, der kan være resultatet af auktionen.

De kompetente myndigheder har også beføjelse til at begrænse eller forbyde afkast af egenkapital, herunder udbetaling af udbytte og tilbagekøb fra CCP'ens side, og begrænse, forbyde eller indefryse eventuelle betalinger af variabel aflønning til den øverste ledelse.

C. Afviklingsværktøjer

i. Cash calls til afvikling

Cash calls til afvikling forbeholdt afviklingsmyndighederne ud over de cash calls, der er fastsat i CCP'ens genopretningsforanstaltninger, er bekræftet i den politiske aftale. Clearingmedlemmers maksimale eksponering som følge af deres yderligere finansielle forpligtelse øges til to gange deres bidrag til CCP'ens misligholdelsesfond. Denne tilgang er fortsat i overensstemmelse med EMIR (artikel 43, stk. 3), som kræver, at CCP'ens clearingmedlemmer kun har begrænsede eksponeringer over for CCP'en. I den politiske aftale præciseres også anvendelsen af cash calls til afvikling i andre situationer end misligholdelsessituationer samt fastsættelsen af loftet, når CCP'er har flere misligholdelsesfonde.

ii. Haircutting af initialmarginer

Den politiske aftale indeholder en lukket liste over afviklingsværktøjer og udelukker udtrykkeligt brugen af haircutting af initialmarginer. Denne tilgang er i overensstemmelse med EMIR (artikel 45, stk. 4), hvori det hedder, at en CCP ikke må anvende de marginer, som ikke-misligholdende clearingmedlemmer bruger til dækning af tab som følge af et andet clearingmedlems misligholdelse. Det letter også håndhævelsen af afviklingsforanstaltninger i større tredjelandsjurisdiktioner, hvor initialmarginer udtrykkeligt er udelukket fra insolvensbehandling i henhold til lokale regler og bestemmelser.

D. Princippet om, at ingen kreditorer må stilles ringere end under normale insolvensbehandlinger

Formålet med princippet er at beskytte de grundlæggende rettigheder for CCP'ers aktionærer, clearingmedlemmer og andre kreditorer under afvikling.

I overensstemmelse med de internationale retningslinjer, der er fastsat af Rådet for Finansiel Stabilitet, sammenlignes tabene for CCP's aktionærer, clearingmedlemmer og andre kreditorer under afvikling i den politiske aftale med de tab, de realistisk set ville have lidt, hvis CCP'en var blevet likvideret ved almindelig insolvensbehandling, efter den fulde anvendelse af de gældende kontraktlige forpligtelser og andre ordninger i dens forretningsorden.

For så vidt angår værdiansættelse skal princippet om, at ingen kreditorer må stilles ringere end under normale insolvensbehandlinger, i henhold til den politiske aftale kontrafaktisk tage hensyn til et kommercielt rimeligt skøn over de direkte erstatningsomkostninger, der afholdes af clearingmedlemmer for at genåbne sammenlignelige nettopositioner på markedet. Herudover kræves en anvendelse af CCP'ens egen prisfastsættelsesmetode til at anslå sådanne tab, medmindre en sådan prisfastsættelsesmetode ikke afspejler de faktiske markedsvilkår.

Med den politiske aftale indføres begrebet "kontraktmæssig symmetri" endvidere, som udvider beskyttelsen af princippet til også at gælde kunderne. I aftalen hedder det, at hvis de kontraktlige ordninger giver clearingmedlemmerne mulighed for at overføre de negative konsekvenser af afviklingsværktøjerne til deres kunder, skal aftaleforholdene også på et tilsvarende og forholdsmæssigt afpasset grundlag omfatte kundernes ret til enhver form for kompensation, som clearingmedlemmer modtager, i det omfang disse vedrører kundepositioner. Denne bestemmelse finder også anvendelse på indirekte clearingtjenester.

E. Kompensation for ikke-misligholdende clearingmedlemmer

Det bekræftes i den politiske aftale, at det er muligt for en afviklingsmyndighed at pålægge CCP'en at kompensere ikke-misligholdende clearingmedlemmer for tab som følge af anvendelsen af tabsfordelingsværktøjer, hvis tabet overstiger tabet, som ville være påført de ikke-misligholdende clearingmedlemmer i overensstemmelse med CCP'ens forretningsorden.

Denne kompensation ville være begrænset til tilfælde, hvor det ikke-misligholdende clearingmedlem ville have været berettiget til at gøre princippet om, at ingen kreditorer må stilles ringere end under normale insolvensbehandlinger, gældende.

Den kan tage form af ejerskabsinstrumenter, gældsinstrumenter eller instrumenter, der anerkender et krav i forhold til CCP'ens fremtidige overskud.